Deepseek determină giganții americani din domeniul AI să continue investițiile
După incertitudinea pe care noul model chinez de inteligență artificială Deepseek a adus-o în piețele financiare, investitorii au fost dornici să înțeleagă de la marile companii de tehnologie cum le afectează acest lucru strategia și ce măsuri iau pentru a rămâne în frunte, comentează analistul  eToro, Bogdan Maioreanu. Microsoft, Meta și Tesla au publicat aseară rapoartele financiare, iar unele și-au exprimat părerea cu privire la noul model de inteligență artificială, un model open source mai eficient, menționând că sunt hotărâte să continue investițiile.